གྲུབ་
སྩལ་དུ་གསོལ། ཞེས་རྩེ་གཅིག་ཏུ་ལན་གསུམ་མེ་ཏོག་གཏོར།
ལྷ་ཚོགས་རྣམས་འོད་ཕུང་དུ་སྟེམས་ཀྱི་ཞུ། རང་གི་སྤྱི་བོ་ནས་ཐིམ་པས་སྒོ་
གསུམ་དང་དབྱེར་མེད་དུ་འདྲེས་པའི་འཛིན་མེད་དུ་འཇོག ཚད་མེད་བཞི་བསྒོམ།
༡
སྭ་བྷཱ་ཝས་སྦྱངས། སྣང་སྲིད་འཁོར་འདས་ཀྱིས་བསྡུས་པའི་ཆོས་ཐམས་ཅད་མི་
དམིགས་པ་སྟོང་བ་ཉིད་དུ་གྱུར། སྟོང་བའི་ངང་ལས་པཾ་ལྗང་ཁུ་ལས་པདྨའི་སྡོང་
བོ་འདབ་བརྒྱད་ཀྱི་ཟེའུ་འབྲུར་ཨཿལས་ཟླ་བའི་དཀྱིལ་འཁོར་དཀར་བསིལ་ཉ་གང་
སྟེང་ཏཾ་ཡིག་ལྗང་ཁུ། དེ་ལས་འོད་ཟེར་འཕྲོས། འཕགས་ཚོགས་མཆོད། སེམས་
ཅན་ཐམས་ཅད་ཀྱི་སྡིག་སྒྲིབ་སྦྱངས། ཚུར་འདུས་ཡོངས་སུ་གྱུར་པ་ལས། རང་
ཉིད་རྗེ་བཙུན་སྒྲོལ་མ་སྐུ་མདོག་མརྒད་ཀྱི་རི་བོར་ཉི་མ་ཤར་བ་ལྟར་གཟི་བརྗིད་ཕུན་
245

སུམ་ཚོགས་པ། ཞལ་གཅིག་ཕྱག་གཉིས་མ། ཕྱག་གཡས་མཆོག་སྦྱིན། གཡོན་
ཨུཏྤལ་ལའི་ཡུ་བ་ནས་མཐེབ་སྲིན་གྱིས་བཟུང་བའི་འདབ་མ་སྙན་ཐད་རྒྱས་པ།
དབུ་སྐྲ་རལ་བའི་ཐོར་ཚུགས་ཕྱེད་བཅིངས་པའི་ལྷག་མའི་ཟར་བུ་ཐུར་དུ་དགྲོལ་
བས་སྐུ་རྐེད་ཁེབས་པ། རིན་པོ་ཆེའི་དབུ་རྒྱན། སྙན་རྒྱན། མགུལ་རྒྱན། སེ་
མོ་དོ། དོ་ཤལ། འོག་པག ཕྱག་ཞབས་ཀྱི་གདུ་བུ་སྟེ་རྒྱན་བརྒྱད་ཀྱིས་བརྒྱན་
ཅིང༌། སྙན་གོང་དུ་ཨུཏྤལ་ལའི་ཚོམ་བུས་དར་དཔྱངས་ཀྱིས་སྤྲས་པ། དར་དམར་
བོས་སྟོད་གཡོགས་དང་སྣ་ཚོགས་པའི་ཤམ་ཐབས་ཅན། སྤྱན་དཀྱུས་རིང་བོས་
འགྲོ་བར་གཟིགས་ཤིང་། བརྒྱད་གཉིས་ལོན་པའི་ལང་ཚོ་དར་ལ་བབས་པ། ཤིན་
ཏུ་མཛེས་པས་སྐྱེ་འགྲོའི་ཡིད་འཕྲོག་པ། ཞབས་ཕྱེད་སྐྱིལ་ཟླ་བར་སྐུ་རྒྱབ་བརྟེན་
པ། འོད་དང་འོད་ཟེར་འབར་བའི་ཀློང་ན་སྣང་ལ་རང་བཞིན་མེད་པའི་སྐུར་གསལ་
བར་ཐུགས་ཀར་ཟླ་བའི་དཀྱིལ་འཁོར་སྟེང་ཏཾ་ལྗང་ཁུས་མཚན་པ། དེ་ལས་འོད་
ཟེར་འཕྲོས། དག་ཞིང་དང་ཁྱད་པར་པོ་ཏ་ལ་དང་གཡུ་ལོ་བཀོད་པའི་གནས་ནས།
རང་འདྲའི་ཡེ་ཤེས་སེམས་དཔའ་ཨོཾ་བཛྲ་ས་མ་ཛཿས་བསྡུ་རྒྱ་དང་བཅས་སྤྱན་དྲངས།
ཨོཾ་ཨཱརྱ་ཏཱ་རེ་ཨརྷ། པཱ་ཏྱཾ། པུཥྤ། དྷུ་པེ། ཨ་ལོ་ཀེ། གཏྗེ། ནཻ་ཝི་དྱ།
ཤཔྟ་ཨཱཿཧཱུྃ་གིས་མཆོད། ཛཿཧཱུྃ་བཾ་ཧོཿས་དམ་ཚིག་པ་དང་གཉིས་སུ་མེད་པར་གྱུར།
རང་གི་དཔྲལ་བར་ཨོཾ་དཀར་བོ། མགྲིན་པར་ཨཱཿདམར་བོ། ཐུགས་ཀར་ཧཱུཾ་སྔོན་
པོས་མཚན་པར་གྱུར། སླར་ཡང་ཐུགས་ཀའི་ཏཾ་ལས་འོད་ཟེར་འཕྲོས། དབང་
གི་ལྷ་རྣམས་ཨོཾ་བཛྲ་ས་མ་ཛཿས་སྤྱན་དྲངས། ཨོཾ་སརྦ་ཏ་ཐཱ་ག་ཏ་པཉྩ་ཀུ་ལ་ས་པ་
རི་ཝཱ་ར་ཨགྷཾ་ནས་ཤཔྟའི་བར་གྱིས་མཆོད། དེ་བཞིན་གཤེགས་པ་ཐམས་ཅད་ཀྱིས་
བདག་ལ་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས་དེ་རྣམས་
ཀྱིས། ཇི་ལྟར་བལྟམས་པ་ཙམ་གྱིས་ནི། །ནས། ཤྲཱི་ཧཱུཾ། ཞེས་གསུངས་ཤིང་
:
246.

བུམ་པའི་ཆུས་སྤྱི་བོ་ནས་དབང་བསྐུར། ལུས་ཐམས་ཅད་གང་། སྒྲིབ་པ་ཐམས་
ཅད་དག ཆུའི་ལྷག་མ་ཡར་ལུད་པ་ལས། དོན་ཡོད་གྲུབ་པས་དབུ་བརྒྱན་པར་
གྱུར། སྔར་བཞིན་མཆོད་ཅིང་། པོ་ཏ་ལ་ཡི་གནས་མཆོག་ནས། །ནས། སྒྲོལ་མ་
ཡུམ་ལ་ཕྱག་འཚལ་ལོ། །ཞེས་བསྟོད། མཆོད་པ་བརླབས་ནས། གཏོར་མ་དང་བོ། ཨོཾ་
བཛྲ་ཡཀྵ་ཧཱུྃ་དང་རྡོ་རྗེ་གནོད་སྦྱིན་གྱི་ཕྱག་རྒྱས་བགེགས་སྦྱངས། ཨོཾ་བཛྲ་ཛྭ་ལ་ཨ་ན་ལ་
ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུཾ་ཕཊ། དང་མེ་རྒྱས་མ་དག་པ་བསྲེགས། ཨོཾ་ཨ་ཀཱ་
རོ་མུ་ཁཾ་སརྦ་དྷརྨཱ་ཎཱཾ་ཨདྱ་ནུཏྤནྣ་ཏྲོཏ་ཨོཾ་ཨཱཿཧཱུྃ་ཕཊ་སྭཱ་ཧཱ། དང་རྡོ་རྗེ་འབེབས་པའི་
རྒྱས་བདུད་རྩིར་བརླབས། ན་མོ་གུ་རུ་ཤྩར་ཏཱ་རེ་ཏུདྷཱ་རེ་ཏུ་རེ་སྭཱཧཱ། ཨོཾ་ཨ་ཀཱ་རོ་མུ་
ཁཾ་བཏགས་པ་བདུན་གྱིས་བླ་མ་ཡི་དམ་ལ་འབུལ། མཆོད་ཅིང་། གང་དྲིན་མ་དང་། པོ་ཏ་
ལས་བསྟོད། བླ་མ་དང་རྗེ་བཙུན་སྒྲོལ་མའི་ལྷ་ཚོགས་རྣམས་ཀྱིས་བདག་གིས་པྲ་
སྒྲུབ་པའི་འགལ་རྐྱེན་བར་གཅོད་མི་མཐུན་པའི་ཕྱོགས་ཞི་ཞིང་འཕྲིན་ལས་མཐའ་
དག་དང་ཁྱད་པར་སྣང་སྲིད་ཀྱི་ལྷ་འདྲེ་མི་གསུམ་གྱི་སྲོག་ལུས་དབང་ཐང་རླུང་རྟ་
ཐམས་ཅད་ཀྱི་ལེགས་ཉེས་ཐམས་ཅད་གསལ་བོར་མཐོང་བའི་དངོས་གྲུབ་སྩལ་དུ་
གསོལ། ཞེས་མེ་ཏོག་གཏོར། ཆོས་སྐྱོང་གི་གཏོར་མ་གོང་བཞིན་བརླབས། རང་གི་ཐུགས་
ཀ་ནས་འོད་ཟེར་འཕྲོས། རང་ལ་འགོ་བ་དང་པྲ་སྒྲུབ་ལ་དབང་བའི་ཌཱ་ཀི་དམ་
ཅན་རྒྱ་མཚོའི་ཚོགས་དང་བཅས་པ་ཨོཾ་བཛྲ་ས་མ་ཛཿཔདྨ་ཀ་མ་ལ་ཡ་སྟི། ཨ་
ø
ཀཱ་རོ་ལན་གསུམ་འབུལ། ཨོཾ་བཛྲ་དྷརྨ་པཱ་ལ་ས་པ་རི་ཝཱ་ར་ཨཎྷཾ་ནས་ཤཔྟའི་བར་གྱིས་
མཆོད། སྔོན་ཚེ་བཅོམ་ལྡན་མས་བསྟོད། མཐུ་སྟོབས་རྫུ་འཕྲུལ་མངའ་བའི་ཆོས་
སྐྱོང་སྲུང་མའི་ཚོགས་རྣམས་ཀྱིས། གཞི་བདག་གཏོར་མ་དཀྱུས་ལྟར་དང་། དཀར་
ཕྱོགས་ལ་མངོན་པར་དགའ་བའི་ཡུལ་གཞི་བདག་པོ་སོགས་ཀྱིས །རང་གི་
ཐུགས་ཀར་ཟླ་བའི་དཀྱིལ་འཁོར་གྱི་སྟེང་ཏཾ་ཡིག་མདུན་ནས། ཨོཾ་ཏཱ་རེ་ཏུཏྟཱ་རེ་མུ་
ར
247

ཧྲི་པྲ་མོ་དནྟ་གྷ་གྷོ་ཏ་ཡ་ཤོ་མ་ངྷ་ཏ་རཱ་ཙ་ཕྱེ་ཕྱེ་མོ་ཧ་ཡ་དནྟིག་ལིག་སྭཱཧཱས་བསྐོར་བ་
:
ལས་འོད་ཟེར་འཕྲོས། བླ་མ་ཡི་དམ་མཁའ་འགྲོ་ཆོས་སྲུང་དང་བཅས་པར་མཉེས་
པའི་མཆོད་པ་ཕུལ། སྐུ་གསུང་ཐུགས་ཀྱི་བྱིན་རླབས་ནུས་མཐུ་ཚུར་འདུས་ཐུགས་
ཀར་ཐིམ་པས། མི་ཤེས་པའི་མུན་པ་བསལ་ཏེ། ཤེས་བྱ་ཇི་ལྟ་བ་དང་ཇི་སྙེད་པ་
ཐམས་ཅད་མཐོང་བར་གྱུར། སླར་ཡང་འོད་ཟེར་འཕྲོས། སྣོད་བཅུད་ཀྱི་མ་དག་
པའི་དྲི་མ་སྦྱངས། ཡོན་ཏན་ཐམས་ཅད་བསྡུས་ཐུགས་ཀར་ཐིམ་པས། སྣང་སྲིད་
ཀྱི་ཆོས་ཀུན་རྗེན་པར་གསལ་བའི་དངོས་གྲུབ་ཐོབ། ཡང་འོད་ཟེར་འཕྲོས། པྲ་
ལྷ་ཌཱ་ཀིའི་ཚོགས་བཅས་བཀུག་ས་བོན་སྔགས་ཕྲེང་ལ་ཐིམ་པས། ཅི་འདོད་པའི་
ལས་གྲུབ་པར་བསམ་ལ་ངག་བཅད། ཞག་བདུན་བཅུ་གཉིས་སོགས་བཟླས་པས་རྨི་ལམ་སྣ་
ཚོགས་པའི་སྐྱི་ལུས་བུང་བུང་བྱེད་པ་སོགས་དང་། དངོས་ཉམས་སུ་ཚིག་སྨྲ་བ་ཐོས་པ་དང་ཐོལ་
ཐོལ། སྨྲ་སྙིང་འདོད་པ་བྱུང་ན་ལས་སྦྱོར་ནི། འབྲུའི་སྟེང་པྲ་ལྷའི་སྐུ་རྟེན་མདུན་གཏོར་མ་
གསུམ་དང་མཆོད་པ་རྒྱས་པ་ཁྲུས་ཆས་མདའ་དར་མེ་ལོང་གཡའ་བྲལ་རྣམས་བཤམས། རང་
རྗེ་བཙུན་མ་ཡན་ལག་བཞི་རྫོགས་སུ་གསལ་བཏབ་པ་མཆོད་ཅིང་བསྟོད། བཟླས་པ་ཅུང་ཟད་
བྱས་རྗེས་མདུན་གྱི་རྟེན། ཨོྃ་བཛྲཡཀྵ་ཧཱུཾ་བགེགས་བསངས། སྭ་བྷཱ་ཝས་སྟོང་བར་
སྦྱངས། སྟོང་བའི་ངང་ལས་པཾ་ལས་པདྨ་དང་། ཨཿལས་ཟླ་བའི་དཀྱིལ་འཁོར་གྱི་
སྟེང་དུ་པྲའི་ལྷ་མོ་སྐུ་མདོག་ལྗང་ཁུ་མཛེས་ཤིང་ཡིད་དུ་འོང་བ། ཞལ་གཅིག་ཕྱག་
གཉིས། གཡས་སྣང་སྲིད་གསལ་བའི་མེ་ལོང་དང་། གཡོན་མདའ་དར་འཛིན་
པ། བཅུ་དྲུག་ལོན་པའི་ཉམས་ལྡན། དབུ་སྐྲ་རལ་བའི་ཐོར་ཚུགས་ཅན། དར་
དང་རིན་པོ་ཆེའི་རྒྱན་དཔག་ཏུ་མེད་པས་སྤྲས་པ། ཞབས་སེམས་དཔའི་སྐྱིལ་ཀྲུང་
གིས་འོད་ཀློང་ན་བཞུགས་པའི་མཐའ་སྐོར་ཀུན་ཏུ་སྤྱན་དང་མངོན་ཤེས་རྫུ་འཕྲུལ་
སྟོན་པའི་སྨན་བཙུན་ལྷ་ཀླུ་མི་ལ་སོགས་པའི་དྲང་སྲོང་བདེན་ཚིག་གྲུབ་པ་ཐོབ་
248

པའི་ཚོགས་བསམ་གྱིས་མི་ཁྱབ་པས་བསྐོར་བའི་གཙོ་འཁོར་རྣམས་ཀྱི་དཔྲལ་བར་
ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་མཚན་པ་དང་། རང་གི་ཐུགས་ཀའི་
བོན་ལས་འོད་ཟེར་འཕྲོས། གར་བཞུགས་རང་རང་གནས་ནས་པྲའི་ལྷ་མོ་འཁོར་
དང་བཅས་པ་ཨོཾ་བཛྲ་ས་མཱ་ཛཿ། ཛཿཧཱུཾ་བཾ་ཧོཿས་གཉིས་སུ་མེད་པར་གྱུར། པདྨ་
ཀ་མ་ལ་ཡ་སྟི། ས་མ་ཡ་ཏིཥྛ་ལྷན། ཨོཾ་ཨགྷཾ་ནས་ཤཔྟའི་བར་གྱིས་མཆོད། ཨ་ཏི་སུ་
ཧོ། ན་མ་ཧྲིས། ཞེས་ཕྱག་བྱ། གཏོར་མ་དང་བོ་ཨོཾ་བཛྲ་ཡཀྵ་ཧཱྃ་དང་རྡོ་རྗེ་གནོད་སྦྱིན་
གྱི་ཕྱག་རྒྱས་བགེགས་སྦྱངས། ཨོྃ་བཛྲ་ཛྲ་ལ་ཨ་ན་ལ་ཧ་ན་ད་ཧ་པ་ཙ་མ་ཐ་བྷཉྫ་ར་ཎ་
ཧཱུཾ་ཕཊ། དང་མེའི་རྒྱས་མ་དག་པ་བསྲེགས། ཨོཾ་ཨ་ཀཱ་རོ་མུ་ཁཾ་སརྦ་ངྷ་རྨཱ་ཎཱཾ་ཨདྱ་ནུཏྤནྣ་
ཏྭཏ་ཨོཾ་ཨཱཿཧཱུྃ་ཕཊ་སྭཱཧཱ། དང་རྡོ་རྗེ་འབེབས་པའི་རྒྱས་བདུད་རྩིར་བརླབས་ནས། ན་
མོ་གུ་རུ་ཐྰ་རྻ་ཏཱ་རེ་ཏུ་ཏྟཱ་རེ་ཏུ་རེ་སྭཱ་ཧཱ། ཨ་ཀཱ་རོ་བཏགས་པ་བདུན་གྱིས་བླ་མ་ཡི་དམ་
ལ་འབུལ། མཆོད་ཅིང་། གང་དྲིན་མ་དང་། པོ་ཏ་ལས་བསྟོད། བླ་མ་དང་རྗེ་བཙུན་
སྒྲོལ་མའི་ལྷ་ཚོགས་རྣམས་ཀྱིས་བདག་གིས་པྲ་སྒྲུབ་པའི་འགལ་རྐྱེན་བར་གཅོད་
མི་མཐུན་པའི་ཕྱོགས་ཞི་ཞིང་འཕྲིན་ལས་མཐའ་དག་དང་ཁྱད་པར་སྣང་སྲིད་ཀྱི་ལྷ་
འདྲེ་མི་གསུམ་གྱི་སྲོག་ལུས་དབང་ཐང་རླུང་རྟ་ཐམས་ཅད་ཀྱི་ལེགས་ཉེས་གསལ་
པོར་མཐོང་བའི་དངོས་གྲུབ་སྩལ་དུ་གསོལ། ཆོས་སྐྱོང་གི་གཏོར་མ་བརླབས། རང་
གི་ཐུགས་ཀ་ནས་འོད་ཟེར་འཕྲོས། རང་ལ་འགོ་བ་དང་པྲ་སྒྲུབ་ལ་དབང་བའི་ཌཱ་
ཀི་དམ་ཅན་རྒྱ་མཚོའི་ཚོགས་དང་བཅས་པ་ཨོྃ་བཛྲ་ས་མ་ཛཿ པདྨ་ཀ་མ་ལ་ཡེ་
སྟུ། · ཨ་ཀཱ་རོ་ལན་ལྔས་འབུལ། ཨོཾ་བཛྲ་དྷརྨ་པཱ་ལ་ས་པཱ་རི་ཝཱ་ར་ཨཎྷཾ་ནས་ཤབྷའི་
བར་གྱིས་མཆོད། སྔོན་ཚེ་བཅོམ་ལྡན་མས་བསྟོད། མཐུ་སྟོབས་རྫུ་འཕྲུལ་མངའ་
བའི་ཆོས་སྐྱོང་སྲུང་མའི་ཚོགས་རྣམས་ཀྱིས །གཞི་བདག་གཏོར་མ་དཀྱུས་ལྟར་དང་།
དཀར་ཕྱོགས་ལ་མངོན་པར་དགའ་བའི་ཡུལ་གཞི་བདག་པོ་སོགས་ཀྱིས །ཁྲུས་
249

གསོལ། རང་གི་ཐུགས་ཀ་ནས་འོད་ཟེར་སྣེར་མཆོད་ལྷ་དཔག་མེད་སྤྲོས། པྲ་ལྷ་
འཁོར་བཅས་མཉེས་ཤིང་ཚིམ་བདེ་བས་གང༌། ཐུགས་རྒྱུད་བསྐུལ་བས་སྲིད་ཞིའི་
ལེགས་ཚོགས་མཐའ་དག་བསྡུས། ཐུགས་ཀའི་མཾ་ཡིག་སྔགས་ཕྲེང་དང་བཅས་པར་
རི་ཏྲ་ཤ་རི། པྲ་མོ་ཤ་རི། པྲ་མོ་སིདྡྷི། ; ? ཏུཏྟ་རེ་ཏུ་རེ་མུག་ཤ་རི་ཀུ་མ་ཤ་
མུན་
པའི་སྨག་གསོལ། མུ་ཧྲི། ཀུ་ཧྲི། པྲ་མོ་དནྟེ་གྷ་གྷོ་ཏ་ཡཾ་ཤོ་མ་དྷ་ཏ་རཱ་ཙ་ཕྱེ་ཕྱེ། མོ་
ཧ་ཡ་དནྟིག་ལིག་སྭཱཧཱ། ཞེས་ཁྲིའམ་སྟོང་བཟླས་ཏེ་མེ་ལོང་ལ་བཏབ། པྲའི་ལྷ་མོ་འཁོར་
དང་བཅས་པ་ཁྱེད་རྣམས་ལ་རྣལ་འབྱོར་བ་བདག་གིས་བཅོལ་ལོ་བལྟོས་སོ། །བློ་ཕུག་
གཏད་དོ། །དོན་གང་མང་དམོད་པ་ཡིན་ན་ཡིན་ཐག་ཆོད་དང་། མིན་ན་་མིན་ཐག་
ཆོད་ལས་བཟང་ངན་མ་འདྲེས་པ་སོ་སོར་ལུང་བསྟན་གསལ་བོར་ཕོབ་ཅིག །
ཅེས་མེ་ཏོག་འཐོར་ཞིང་སྔགས་བཟླ་བཞིན་བལྟས་པས། རང་ལ་གང་འདོད་གཟུགས་
གསལ་བར་འཆར་ཏེ། བརྟགས་ལ་དགེ་མི་དགེ་ཐམས་ཅད་ཀྱི་བྱ་བྱེད་ལ་བླང་དོར་ཚུལ་བཞིན་
དུ་ལུང་བསྟན་ལྟར། སྤོས་སྦྱོར་རྒྱུན་ཆད་མེད་པར་གཏོར་ཞིང་། གྲིབ་དང་མི་གཙང་བ་ཤ་ཆང་
སྒོག་ཙོང་སོགས་ལ་འཛེམ་ཡིད་ཆེས་བྱ། གལ་སྲིད་འབྱངས་ན་དམ་ཚིག་ལ་ཉམས་ཆག་ལྟ་
བུ་ངེས་པས་ཡིག་བརྒྱ་དང་བྱབས་ཁྲུས་གང་མང་བྱེད།: དེས་ཀྱང་མ་འགྲུབ་ན་དཔོགས་ཆོས་ལ་
ཤོག་བུར། པྲའི་ལྷ་མོ་ཞལ་གཅིག་ཕྱག་གཉིས་གཡས་མེ་ལོང་དང་། གཡོན་མདའ་དར་འཛིན་
པ། མོན་མོས་ཆས་ཅན་བྲིས་པ་བསངས་སྦྱངས། པད་ཟླའི་སྟེང་མཾ་ལས་པྲའི་ལྷ་མོ་དམ་ཚིག་
པར་བསྐྱེད། རང་རྗེ་བཙུན་མའི་ང་རྒྱལ་དང་ལྡན་པའི་ཧཱུཾ་མཛད་ཀྱི་ཕྱག་རྒྱས་བཅིངས་ཏེ། ན་
རོཿསངས་རྒྱས་ཀྱི་བཀའ་བདེན་པ་དང་། ཆོས་ཀྱི× །དགེ་འདུན་གྱི༞ །ཡི་
དམ་ཞི་ཁྲོའི་ཚོགས་དང་རྗེ་བཙུན་སྒྲོལ་མའི་བྱིན་རླབས་ནུས་མཐུ་དང༌། བདག་
གིས་ལྷ་སྔགས་ཡེ་ཤེས་ཀྱི༞༞ །ཆོས་ཉིད་གདོད་ནས་སྟོང་ཀྱང་། ཆོས་ཅན་རྒྱུ་
250

འབྲས་བསླུ་བ་མེད་པའི་བདེན་ཚིག་གིས་པྲ་ལྷ་སྟེང་འོག་ཕྱོགས་མཚམས་གང་ན་
གནས་ཀྱང་འགུག་པའི་འཕྲིན་ལས་མཛོད་ཅིག ་ ཛཿཧཱྃ་བཾ་ཧོཿ ཨ་མེ་ཤ་ཡ་ཨཿཨཿ
ཡང་ཡང་བཀུག་བསྟིམ་མངོན་སུམ་ལྟར་གྱུར་པ་དང་། སྙིང་གའི་ས་བོན་བཙག ་ གཡོན་
གཡས་ཟུར་གང་ཡོད་བཙག་པའི་མཚོན་ལྟེང་བྱས་པ་སྲད་བུ་དམར་བོས་བཅིངས།
སྲེ་མོའི་ཐོད་
པར་བཅུག་ཏེ། རྟ་བོན་པ་དང་། གུ་གུལ་གྱིས་བདུག་ཅིང་། མེ་ལོང་ལ་རང་རྗེ་བཙུན་མར་
གསོལ་བ་གདབ། 'སྔགས་དྲག་ཏུ་བརྗོད་པ་ཙམ་གྱིས་ཐུགས་ཀ་ནས་འོད་ཟེར་ཚ་རྩུབ་འཕྲོས།
པྲ་ལྷའི་ལུས་ལ་ཕོག་པས་མི་བཟོད་པས་གཟེར་གྱིས་བཅོལ་བའི་འཕྲིན་ལས་བསྒྲུབ་པར་བསམ་
ན་མྱུར་དུ་འགྲུབ་པར་འགྱུར་རོ། །ལས་འགྲུབ་ནས་ཡེ་ཤེས་པ་གཤེགས། དམ་ཚིག་པ་བསྡུ།
གཟུགས་དྲིའམ་འོ་མས་བཀྲུའོ། །སྔགས་སྒྲུབ་གོང་རིགས་འདྲེས་ཤེས། མིག་མཐོང་གི་རྫས་བྱི་
བ་ཙེ་ཙེའི་མིག་རང་ཡིན་ཅིང་། ཁྱི་ནག་གི་མིག་སྤུ། དོམ་མཁྲིས། མིག་སྣ་དབུགས་བྲལ་
གྱིས་ཆོ་ག ཕག་པ་གང་རུང་ལ་ཕག་རྒོད་ཀྱི་ཐ་སྙད་མི་མཛད་ཅིང་། སྨིན་མ་སྨ་རའི་ཡ་གྱལ་
དང་ངོས་བཟུང་བའི་ཕག་པས་ངོའོ་གསུངས། རྗེ་བཙུན་འཕགས་མ་སྒྲོལ་མའི་པྲ་སྒྲུབ་ཀྱི་ཆོ་ག་
རྗེ་བདག་ཉིད་ཆེན་པོ་བློ་བཟང་བསྟན་པའི་ཉི་མའི་ཤོག་དྲིལ་གྱི་ནང་དུ་གཏོང་བས་འབྲིར་བཅུག་
ནས་སྤར་དུ་བརྐོས་ལགས་སོ།། །།དགེའོ། །ལེགས་སོ།
251